CELEX: 32013R0065
Language: hr
Date: 2013-01-24 00:00:00
Title: Provedbena uredba Komisije (EU) br. 65/2013 od 24. siječnja 2013. o izmjeni Priloga III. Uredbi (EZ) br. 826/2008 o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda

03/Sv. 067
            
            
               HR
            
            
               Službeni list Europske unije
            
            
               11
            
         32013R0065
   
               L 022/6
            
            
               SLUŽBENI LIST EUROPSKE UNIJE
            
            
               24.01.2013.
            
         PROVEDBENA UREDBA KOMISIJE (EU) br. 65/2013
   od 24. siječnja 2013.
   o izmjeni Priloga III. Uredbi (EZ) br. 826/2008 o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 43. točku (j) u vezi s njezinim člankom 4.,
   budući da:
   
               (1)
            
            
               U dijelu A Priloga III. Uredbi Komisije (EZ) br. 826/2008 (2) utvrđuje se da države članice moraju dostavljati Komisiji određene podatke o maslinovom ulju i stolnim maslinama za različite tržišne godine te se navode rokovi za dostavljanje tih podataka. U njemu se također utvrđuju zajednička pravila u skladu s kojima nadležna tijela država članica moraju Komisiji dostavljati podatke.
            
         
               (2)
            
            
               Kako bi se pojačalo praćenje stanja na tržištu te uzimajući u obzir iskustvo stečeno u tom području, potrebno je pojednostavniti, pobliže odrediti, dodati ili ukinuti neke od obveza obavješćivanja koje imaju države članice, a koje su utvrđene u dijelu A Priloga III. Uredbi (EZ) br. 826/2008.
            
         
               (3)
            
            
               U tu je svrhu potrebno dodati obvezu dostavljanja podataka o ukupnoj količini korištenog maslinovog ulja i o zalihama na kraju godine, te ukinuti obvezu dostavljanja podataka o stolnim maslinama.
            
         
               (4)
            
            
               Prilog III. Uredbi (EZ) br. 826/2008 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Dio A Priloga III. Uredbi (EZ) br. 826/2008 mijenja se kako slijedi:
   
               1.
            
            
               Točka (b) zamjenjuje se sljedećim:
               
                           „(b)
                        
                        
                           Do 15. rujna države članice šalju Komisiji podatke za prethodnu tržišnu godinu o konačnoj proizvodnji i ukupnoj domaćoj potrošnji maslinovog ulja i o zalihama na kraju godine.
                           Do 15. listopada i do 15. travnja one dostavljaju Komisiji podatke za tekuću tržišnu godinu o procjeni ukupne proizvodnje maslinovog ulja te o procjeni domaće potrošnje i zaliha na kraju godine.”
                        
                     
         
               2.
            
            
               Točka (c) zamjenjuje se sljedećim:
               
                           „(c)
                        
                        
                           Od rujna do svibnja svake tržišne godine države članice Komisiji šalju, najkasnije do 15. dana svakog mjeseca, mjesečnu procjenu količina maslinovog ulja proizvedenih od početka dotične tržišne godine do prethodnog mjeseca uključujući i taj mjesec.”
                        
                     
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. siječnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 299, 16.11.2007., str. 1.
   
      (2)  SL L 223, 21.8.2008., str. 3.